Държавен вестник, бр. 10, 2026 г., стр. 70

СТР.  70	
Д Ъ Р Ж А В Е Н  В Е С Т Н И К 	
БРОЙ  10
Приложение В
Дефиниция на ЮРИБОР 
„ЮРИБОР“ означава: 
(a) 
по отношение на съответен период за по-малко от 1 (един) месец, Екранната ставка, (както е 
дефинирана по-долу) за период от 1 (един) месец;  
(b) 
по отношение на съответен период от 1 (един) или повече месеца, за който е налична екранна 
ставка, приложимата екранна ставка за срока за съответния брой месеци; и 
(c) 
по отношение на определен период от повече от 1 (един) месец, за който не е налична Екранна 
ставка, ставката, получена в резултат на линейна интерполация чрез позоваване на 2 (две) Екранни 
ставки, едната от които е приложима за следващ по-кратък период, а другата за следващ по-дълъг 
период от продължителността на определения период, 
(периодът, за който е взета ставката или от който ставките са интерполирани, е „Представителен 
период“). 
За целите на параграф(a) до (c) по-горе: 
(i) 
„налични“ означава ставките за даден падеж, които са изчислени и публикувани от Global Rate 
Set Systems Ltd (GRSS) или такъв друг доставчик на услуги, избран от Европейския институт за 
парични пазари (EMMI), или всеки приемник на тази функция на EMMI, определени от Банката; и 
(ii) 
„Екранна ставка“ означава лихвения процент за депозити в евро за съответния период, 
публикуван в 11:00 ч., брюкселско време, или в по-късен момент, приемлив за Банката в деня 
(„Дата на определяне“), който се пада 2 (два) съответни работни дена преди първия ден от 
съответния период, на страницата на Reuters ЕURIBOR 01 или на страницата на негов приемник, 
или, в противен случай, чрез всяко друго средство за публикуване, избрано за тази цел от Банката. 
Ако такава Екранна ставка не е публикувана, Банката ще поиска от главните офиси на 4 (четири) големи 
банки в еврозоната, избрани от Банката, да цитират ставката, при която депозитите в евро, в сравнима 
сума, се предлагат от всяка от тях, към приблизително 11:00 ч. сутринта, брюкселско време, на Датата на 
определяне, на основните банки на междубанковия пазар в еврозоната за период, равен на 
Представителния период. Ако са предоставени поне 2 (две) котировки, ставката за тази Дата на 
определяне ще бъде средноаритметичната стойност на котировките. Ако не бъдат предоставени 
достатъчно котировки, както е поискано, ставката за тази Дата на определяне ще бъде 
средноаритметичната стойност на курсовете, цитирани от големите банки в еврозоната, избрани от 
Банката, приблизително в 11:00 часа, брюкселско време, на ден, който се пада 2 (два) съответни работни 
дена след Датата на определяне, за заеми в евро в сравнима сума за водещи европейски банки за период, 
равен на Представителния период. Банката информира незабавно Заемополучателя за получените от 
Банката котировки. 
Всички проценти, произтичащи от всички изчисления, посочени в това Приложение В ще бъдат 
закръглени, ако е необходимо, до най-близката една хилядна от процентния пункт, като половините се 
закръглят нагоре. 
Ако някоя от горепосочените разпоредби стане несъвместима с разпоредбите, приети под егидата на 
EMMI (или който и да е приемник на тази функция на EMMI, както е определен от Банката) по 
отношение на ЮРИБОР, Банката може чрез уведомление до Заемополучателя да промени разпоредбата, 
за да я приведе в съответствие с други подобни такива разпоредби. 
Ако екранната ставка стане постоянно недостъпна, заместващата ставка ЮРИБОР ще бъде ставката 
(включително всякакви спредове или корекции), официално препоръчана от (i) работната група за 
безрисковите ставки в евро, създадена от Европейската централна банка (ЕЦБ), Органът за финансови 
услуги и пазари (FSMA), Европейският орган за ценни книжа и пазари (ESMA) и Европейската комисия, 
или (ii) Европейският институт за парични пазари, като администратор на ЮРИБОР, или (iii) 
компетентният орган, отговорен съгласно Регламент ( ЕС) 2016/1011 за надзора на Европейския институт 
за парични пазари, като администратор на EURIBOR, или (iv) националните компетентни органи, 
определени съгласно Регламент (ЕС) 2016/1011, или (v) Европейската централна банка. 
Ако Екранната ставка стане постоянно недостъпна и не е официално препоръчана заместваща ставка 
ЮРИБОР, както е посочено по-горе, ЮРИБОР ще бъде ставката (изразена като процентна ставка 
годишно), която е определена от Банката като целия разход на Банката за финансирането на съответния 
транш въз основа на тогавашно приложима вътрешно генерирана референтна ставка на Банката или 
алтернативен метод за определяне на ставката, разумно определен от Банката.